**ANNEX 1 – APPLICATION CRITERIA FOR REGIONAL CENTRES**

1.2.1. Што е регионален развоен проект?

Регионален проект во контекст на законот за рамномерен регионален развој е проект што придонесува за развојот на планските региони во согласност со приоритетите определени во Програмите за развој на планските региони, односно ја зголемува способноста на регионот за постигнување на своите економски односно социјални развојни цели.

„Регионалноста“ на еден проект може да се процени врз основа на физичката локација каде ќе се реализираат активностите, врз основа на територијата врз која ќе има ефекти спроведувањето на активностите, како и врз основа на учесниците во финансирањето на активностите.

Регионален проект е кога:

* Со проектот се промовира регионалната соработка и заеднички активности во областа на туризмот, односно проектот е насочен кон развој на туризмот во планскиот регион.
* Проектот се реализира на територијата на најмалку три општини од планскиот регион или директна и јасно искажана корист од проектот имаат најмалку три општини.
* Со проектот се овозможуваат социјални, здравствени или образовни услуги од регионално значење (пензионерски домови, социјални установи, згрижување на ранливи групи, здравствени установи, средни училишта, универзитети, регионални културни и други видови на центри и др.) или со проектот се превземаат активности за подобрување на условите за престој во објектите кои пружаат социјални услуги од регионално значење.
* Со проектот се овозможуваат економски услуги од регионално значење (регионални технолошки паркови или инкубатори, регионални бизнис и други видови на центри, регионални пазари, откупни центри и др.) или со проектот се превземаат активности за подршка на мали и средни претпријатија и/или нивно здружување и вмрежување ( основање на кластери, здруженија, трговски комори, промоции, брендирање и др.)
* Со проектот се преземаат мерки за заштита на животната средина во најмалку две општини или се опфака територија која претставува 10% од вкупната територија на планскиот регион.
* Со проектот се планираат активности од областа на пречистување на отпадните води со капацитет поголем од 2000 е.ж.

Дополнително објаснување:

* предлага начин на решавање на проблем кој е присутен на територијата на две или повеќе општини од планскиот регион;
* предлага начин за реализација на Среднорочните цели и Приоритети на развојот на планските региони, во согласност со определбите на Програмите за развој на планските региони и нивните годишни Акциони планови;
* има обезбедено финанисиско учество од најмалку две општини во планскиот регион;
* се спроведува интегрирано (физички или содржински) на територијата на две или повеќе општини во регионот;
* се спроведува на територијата на само една општина во планскиот регион, НО:
* активностите е целосно нецелисходно (односно неоптимално) да се реализираат во повеќе општини во регионот;
* резултатите од спроведувањето имаат недвосмислено влијание во решавањето на проблемите на териториите на повеќе општини;
* станува збор за објект од историско или културно наследство односно природно богатство кој е присутен само на територијата на таа општина, а истовремено има сериозно недвосмислено влијание врз уште најмалку две општини во планскиот регион.

Примери за вакви проекти кои се реализираат на територијата на само една општина во планскиот регион се: изградба на голема спортска сала, здравствен центар, основање на бизнис инкубатор, регионална развојна агенција, адаптација и надградба на зоолошка градина, изградба на пристапен пат до скијачки центар, осветлување на туристички локалитет, итн.

Регионалниот проект задолжително ги содржи и следниве три компоненти:

* социјална инклузивност,
* транспарентност, и
* партиципативност.